เมื่อประมาณสิ้นเดือนพฤษภาคม มีเพศสัมพันธ์และมีการหลั่งในคะ และได้กินยาคุมฉุกเฉินหลังจากนั้นประมาณชั่วโมงนึงคะ และประจำเดือนของเดือนมิถุนาก็มาวันที่18 มาประมาณ4-5 วันก็หมด วันท้ายๆเลือดเป็นสีน้ำตาล และประมาณสิ้นเดือนมิถุนายนก็มีอาการคล้ายประจำเดือนจะมา เจ็บนม ปวดหัว อารมณ์แปรปรวน และวันที่8กรกฎาคม ก็มีเลือดออกมาสีน้ำตาล และเลือดสีแดงสด มาไม่เยอะ มา3วันก็หมด แต่อาการเจ็บนมยังไม่หาย ยังเจ็บจนปัจจุบันนี้และยังมีอาการท้องผูก อ่อนเพลีย รู้สึกเฝื่อนๆคอ สงสัยว่าจะท้อง เลยไปซื้อที่ตรวจครรภ์มาเมื่อวันจันทร์ ก็ขึ้นขีดเดียวคะ แต่ยังไม่แน่ใจว่าจะไม่ท้อง เพรายังมีอาการเจ็บนมอยู่คะ แต่จะเจ็บหนักช่วงกลางวัน กลางคืนแค่รู้สึกตึงๆหัวนมคะ มันเกิดจากอะไรคะ จะท้องหรือป่าวคั
สวัสดีค่ะ หากประจำเดือนมาแล้วในวันที่ 18 มิ.ย. แสดงว่าไม่ได้เกิดการตั้งครรภ์จากการมีเพศสัมพันธ์ในเดือน พ.ค. และหากหลังจากนั้นไม่ได้มีเพศสัมพันธ์อีก ก็จะไม่เกิดการตั้งครรภ์ขึ้นค่ะส่วนเลือดที่ออกในวันที่ 8 ก.ค. ซึ่งห่างจากวันที่ 18 มิ.ย. 20 วัน ก็อาจจะเป็นเลือดประจำเดือนได้ เนื่องจากมา 3 วันและไม่มีอาการปวดท้องรุนแรงร่วมด้วย แต่เนื่องจากมีระยะห่างสั้นกว่าปกติ ดังนั้นควรสังเกตประจำเดือนในรอบถัดไปก่อนว่าจะมาปกติหรือไม่หากกังวลว่าเป็นเลือดที่เกิดจากการตั้งครรภ์หรือไม่ เนื่องจากได้ตรวจหาการตั้งครรภ์แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะสำหรับอาการเจ็บเต้านม อาจเกิดจากการเปลี่ยนแปลงของฮอร์โมนในร่างกาย หรืออาจเกิดจากสาเหตุอื่นๆ ได้ เช่น มีถุงน้ำหรือซีสต์ในเต้านม มีเต้านมอักเสบ หรือเกิดจากการทานยาหรืออาหารเสริมบางอย่าง เป็นต้น นอกจากนี้อาจเกิดจากความเครียดได้ด้วยส่วนอาการท้องผูก อ่อนเพลีย เฝื่อนคอ ก็อาจเกิดจากการมีความเครียด พักผ่อนไม่เพียงพอได้หากยังรู้สึกกังวล อาจลองตรวจหาการตั้งครรภ์ซ้ำ หากตรวจไม่พบจะได้ไม่ต้องกังวลและเครียดค่ะ ส่วนอาการเจ็บเต้านม หากเป็นมาก อาจทานยาแก้ปวด เช่น พาราเซตามอล ไดโคลฟีแนค เป็นต้น หากอาการไม่ดีขึ้น อาจไปพบแพทย์เพื่อให้ทำการตรวจคลำเต้านมดูค่ะ